open-index/open-wikipedia-markdown huggingface dataset:
Singsaker Studenterhjem

**Singsaker Studenterhjem** ligger på Singsaker i Trondheim og ble stiftet 2. september 1946. Studenthjemmet regnes som et av Skandinavias største bebodde trepaléer. Bygningen inneholder 106 hybler, med plass til 110 studenter og huser hovedsakelig sivilingeniør- og sivilarkitektstudenter ved Norges teknisk-naturvitenskapelige universitet (tidligere NTH).

Hjemmet eies av stiftelsen Singsaker Studenterhjem og den daglige driften ligger hos studentene selv gjennom verv i Utvalget. Studenthjemmet er per i dag det eneste i Trondheim med full kost og losji. Samtlige studenter må flytte ut sommerstid, da studenterhjemmet i denne perioden driver *Singsaker Sommerhotell*.

Studenthjemmet har den interne ordenen «Den Loslitte Tøffel», som består av Riddere, Kommandører (tidligere Riddere) og Stormeister (sittende Husfar).

## Historie
«Komitéen for et vordende studenterhjem i Trondhjem» hadde sitt første møte i 1915 og besto av fremstående personer fra NTH og Trondheim by. Komitéen lagde et opprop der de slo fast at «Vor mening hermed er at by studenter et hjem, som hviler paa den kristelige morals grundlag. (...) Forøvrig er enhver velkommen til hjemmet, uten hensyn til religiøst standpunkt. For det daglige liv paa hjemmet har vi ikke tænkt andre regler end de uskrevne som loyaliteten og den gjensidige gjensynsfuldhet tilsiger». Tomten på 3,5 mål ble gitt av Trondheim kommune. Det var vanskelig å få reist nok økonomiske midler til å virkeliggjøre prosjektet, så det gikk flere tiår med stadige møter med departement og mulige bidragsytere.

Under krigen, i 1940 bygget okkupasjonsmakten et offiserscasino på tomten som var satt av til studenthjemmet. Etter frigjøringen begynte arbeidet med å overta bygget. Forsvaret hadde i utgangspunktet behov for bygget, men viste velvilje, og huset ble overdratt for kr&nbsp;87&nbsp;000, en svært rimelig pris som kunne dekkes av oppsamlede midler uten statlig bistand. Til å begynne med var deler av huset fortsatt brukt til militære formål, men den siste soldaten flyttet ut i 1953, og fra da av var huset et rent studenthjem.

## Helga

Singsaker Studenterhjem arrangerer studentfestivalen «Helga» en gang i året. Festivalen er ment som en motfestival til både UKA og Singsakern, som også er en Singsaker-basert festival. Helga oppsto etter at en gruppe beboere ved Singsaker Studenterhjem ikke ble invitert til Singsakern, og de har hatt et tett rivaleri i flere år.

## Referanser


## Eksterne lenker
* Studenterhjemmets hjemmeside
Paul Muni

**Paul Muni** (født **Frederich Meshilem Meier Weisenfreund** 22. september 1895 i Lemberg i Østerrike-Ungarn, død 25. august 1967 i Montecito i California) var en amerikansk skuespiller.

Familien emigrerte til USA da Muni var sju år gammel. Han debuterte på Broadway i 1926 og filmdebuterte i 1932. Muni vant Oscar for beste mannlige hovedrolle for rollen som Louis Pasteur i filmen *[[Louis Pasteur (film)|Louis Pasteur]]* (1936). Han har fått en stjerne på Hollywood Walk of Fame.

## Filmografi (utvalg)
* 1932 – *[[Scarface (1932)|Scarface]]*
* 1932 – *[[Jeg er en rømling fra lenkegjengen]]*
* 1937 – *[[Den gode jord (film)|Den gode jord]]*
* 1937 – *[[Emile Zolas liv]]*
* 1943 – *[[Commandos Strike at Dawn]]*

## Referanser


## Eksterne lenker
*
Ha Ji-won

**Ha Ji-won** (koreansk: 전해림), født 28. juni 1978 i Seoul som *Jeon Hae-rim*) er en sørkoreansk skuespillerinne.

Ha Ji-won startet sin filmkarriere i mindre roller i lokale fjernsynsserier, lettgjengkjennelig ved sin lille høyde og lubne kinn. I 2002 fikk hun sitt gjennombrudd med en hovedrolle i skrekkfilmen *Phone*, en film som var tematisk og stilistisk lik en hel rekke av skrekkfilmer som ble produsert i Øst-Asia på denne tiden. Siden den gang har gått videre til andre filmer, blant annet *Sex Is Zero*, en klone av amerikanske *[[American Pie (film)|American Pie]]*, og dessuten *Reversal of Fortune*. I 2003 fikk hun utgitt et musikkalbum, *Homerun*.

## Filmliste
* 2013: *[[Empress Ki]]*
* 2007: *Miracle on 1st Street*
* 2005: *Duelist*
* 2005: *Daddy Long-legs*
* 2004: *Love, So Divine*
* 2004: *100 Days with Mr. Arrogant*
* 2003: *Reversal of Fortune*
* 2002: *Sex Is Zero*
* 2002: *Phone*
* 2000: *Truth Game*
* 2000: *Ditto*
* 2000: *Nightmare*

## Referanser


## Eksterne lenker
*
Las Ketchup

**Las Ketchup** er en spansk jentegruppe. Den består av de fire søstrene Muñoz fra Córdoba. De er døtre av en spansk musiker, Juan Muñoz, som er kjent under kallenavnet *El Tomate*. 

Las Ketchup hadde suksess med sommerlåten «Aserejé!» i 2002. De deltok i Eurovision Song Contest 2006 med låten «Bloody Mary», som endte på en 21.-plass av de 24. landene som deltok i finalen.

## Referanser


## Eksterne lenker
* 
* 
*
Erdinger

**Erdinger Weissbräu** (fullt navn Privatbrauerei Erdinger Weißbräu Werner Brombach GmbH) er et tysk bryggeri, kjent for å lage «weissbier», på norsk; hveteøl. Bryggeriet ligger i byen Erding, nordøst for München i Bayern.

## Historie og produksjon
Bryggeriet ble grunnlagt i 1886. Etter flere eierskifter kjøpte tidligere administrerende direktør Franz Brombach bryggeriet i 1935. Han byttet navn på bryggeriet til Erdinger i 1949.  I 1965 oppnådde bryggeriet en årlig produksjon på  40 000 hektoliter øl. Franz Brombachs sønn, Werner Brombach, begynte i selskapet samme år og overtok som daglig leder i 1975 da faren døde. I 1978 var produksjonen på 225 000 hektoliter og Erdinger ble da rangert som verdens største hveteølbryggeri.

Bryggeriet lå tidligere inne i byen, men da hovedkvarteret ikke lenger hadde plass, ble det bygget et nytt bryggeri i 1983 på et område utenfor Erding. Ølet blir utelukkende produsert i Erding, da bryggeriet ikke gir produksjonslisenser. Alle øltypene blir fremstilt ved flaskegjæring.

I 1990 var Erdinger det første hveteølbryggeri som produserte over 1 million hektoliter øl. I dag (2012) ligger årsproduksjonen på 1,65 hektoliter øl og selskapet har over 400 ansatte.

## Øltyper

Erdinger produserer følgende typer øl:
* Erdinger Hefe – klassisk weissbier, 5,3% vol.
* Erdinger Dunkel – dunkelweizen, mørk og fyldigere enn Hefeweizen, 5,6% vol.
* Erdinger Kristallklar – en filtrert Hefeweizen variant, 5,3% vol.
* Erdinger Champ – lys weissbier med lavere alkoholprosent, 4,7% vol.
* Erdinger Pikantus – bock weissbier, 7,3% vol.
* Erdinger Urweisse – brygget etter 120 år gammel opskrift, 5,2% vol.
* Erdinger Oktoberfestbier – sesongøl. En fyldig og bløt weissbier. 5,7% vol.
* Erdinger Weissbier Alkoholfrei – Alkoholfri weissbier, 0,4% vol.

## Annet / idrett
Erdinger er en stor sponsor av idrett og har egen butikk hvor bryggeriets finansierte produkter kan kjøpes. Erdinger er hovedsponsoren av skiskytingsverdenscupen, med egne sponsoravtaler med de tyske utøverne.

*Se også: [[Erdinger Arena]]* – idrettsanlegget i Oberstdorf hvor Erdinger er hovedsponsor.

## Referanser


## Eksterne lenker
*
John Andersen Nordhuus

**John Andersen Nordhuus** (født 1785, død 17. juli 1863) var en norsk bonde, fisker og politiker. Han var stortingsrepresentant i perioden 1833–35 for Nordlands amt.

Nordhuus var valgt som  representant fra Nordlandenes amt til Stortinget i perioden 1833–1835.

Begge hans foreldre hadde dype slektsrøtter i sognet. Slekta på morsida hadde vært knyttet til Lund i flere generasjoner. Han var sønn av gårdbruker Anders Isaksen Lund. Han bodde på gården Nordhus og arbeidet som fisker og gårdbruker der. I 1848 ga han ut «Beskrivelse over Brønøe Hovedsogn»

Nordhuus ble født på gården Lund i Brønnøy, hvor faren var gårdbruker. Havet tok faren da John bare var 3 år gammel. Moren giftet seg året etter med Johannes Andersen, som i flere kilder opptrer som en mer alminnelig opplyst mann på den tida. Johns interesse for styre og stell, historie og samtid, hadde sin grunn i stefarens påvirkning. I voksen alder fikk John sin egen gård i Brønnøy i 1819, kalt Nordhuus, og drev fiske også. Dette skjedde etter at selveieren på stedet, Hans Jensen, hadde dødd. Dette var også morfaren til hans kone. Dermed fikk han også en enorm formue med seg.

På Stortinget i 1833 var han 4. representant for Nordlands amt. Han var medlem av komiteen om bank- og pengevesen. Til Stortinget 1839 ble han valgt til 3. varamann.

I 1848 ga Nordhuus ut det lokalhistoriske verket Beskrivelse over Brønnøe Hovedsogn. Han døde på Nordhuus i 1863. 
Han er bestefar til «keiserlosen» Johan Pareli Nordhuus (1849–1923).

## Referanser




## Eksterne lenker
*
Optiker

**Optikere** er autoriserte helsepersonell som undersøker øyne og syn. Optikernes hovedoppgave er å  korrigere og behandle synsfeil med briller, kontaktlinser eller synstrening. Optikere er en del av førstelinjehelsetjenesten innenfor syn og øyehelse.  

Ved tegn til sykdom eller skade, henvises det primært til øyelege eller fastlege. Optikere samarbeider med andre yrkesgrupper om tilrettelegging, opplæring og rehabilitering. Internasjonalt brukes yrkestittelen optometrist.  

## Optikere i Norge
I Norge er optiker autorisert helsepersonell og tittelen er beskyttet. Søknad om autorisasjon som optiker må derfor sendes Statens autorisasjonskontor for helsepersonell (SAK). Autorisasjonen skal sikre at optikeren har de nødvendige kvalifikasjoner for yrket. Denne varer til vedkommende fyller 75 år. Om man vil arbeide som optiker etter fylte 75 år, må man søke om lisens. 

Personer med utenlandsk optikerutdannelse kan søke om lisens for å arbeide som optiker i Norge. Utdannelsen vil da bli vurdert i forhold til norsk utdannelse. Optikerutdanning fra nordiske land er likestilt med norsk utdanning, og utdanning fra EØS-land vil også medføre forenklet behandling ved søknad om autorisasjon. Hovedregelen er at utdanning fra andre land ikke skal være vesentlig forskjellig i forhold til norsk optometriutdanning. 

Det er muligheter for en rekke spesialiseringer innen faget utover grunnutdannelsen.  Mange optikere har i dag tilgang på bruk av diagnostiske øyedråper, noe som gir mulighet for utvidede undersøkelsesmetoder. Optikere arbeider i førstelinjetjenesten for øyehelse i Norge, og er en viktig yrkesgruppe for å oppdage øyelidelser som krever oppfølging hos lege eller øyelege.

## Utdanning
I Norge utdannes optikere ved Universitetet i Sørøst-Norge, avdeling Kongsberg. Utdannelsen innen optometri er en treårig bachelor, med Kongsberg som eneste studiested i Norge. Opptakskrav er generell studiekompetanse. 

Universitetet tilbyr også kurs og etterutdanning for optikere. Det er blant annet tilbud om mastergrad innen Optometri og Synsvitenskap, og Synspedagogikk og Synsrehabilitering.

Skolen har samarbeidsavtaler med flere utdanningssteder for optikere i andre land: Pennsylvania College of Optometry (PCO) i USA, University of Manchester, Bradford University, City University i London, University of Cardiff og Glasgow Caledonian University. 

## Jobbmuligheter
Jobbmulighetene for optikere er gode. De fleste arbeider i privat praksis i optikerforretninger, hvor synsundersøkelser utgjør en stor del av de daglige arbeidsoppgavene.  Optikere jobber også i det offentlige på hjelpemiddelsentraler og på sykehus.

## Butikkjeder
Disse kjedene har butikker på mange steder i Norge:
* C-Optikk
* Brilleland
* Synsam
* Interoptik
* Specsavers Optikk
* Krogh Optikk
* Alliance Optikk
* Eye factory

## Referanser


## Eksterne lenker
* 
* Utdanning.no sin yrkesbeskrivelse av optiker
Professor X

**Professor Charles Francis Xavier** (kodenavn **Professor X**) er en tegneseriefigur, superhelt som opptrer i X-Men-tegneseriene til Marvel Comics.Han er grunnleggeren av superheltgruppen X-Men og fungerer som deres lærer, mentor, inspirasjon og noen ganger leder i kamp. Han ble skapt av Stan Lee og Jack Kirby, og dukket opp for første gang i *X-Men* nr. 1 i 1963. 

Professor X har telepatiske evner. Han blir også regnet som et geni og har blant annet funnet opp maskinen Cerebro, som X-Men bruker til å søke etter mutanter. Han er lam fra livet og ned og sitter i rullestol.

## Referanser


## Se også
* Marvel Comics
Keila

**Keila** er en by og en bykommune i det nordvestlige Estland og ligger i fylket Harju. Den har 9&nbsp;394 innbyggere (2004) og utgjøres bare av selve tettstedet, som er helt omgitt av Lääne-Harju landkommune.

Keila betjenes av den baltiske jernbane.


Keila jaamahoone03.jpg|
Keila kultuurikeskus.jpg|
Keila kirik 15-03-2012.jpg|
Keila kindlustatud elamu varemed.jpg|
Keila algkooli hoone.jpg|
Keila mõisa peahoone (Harjumaa Muuseum).jpg|
Loopealne Keilas 18-06-2012.jpg|
Liivaaugu tamm.jpg|


## Referanser


## Eksterne lenker
*
Robert Donat

**Friedrich Robert Donath** (født 18. mars 1905 i Withington i Manchester, død 9. juni 1958 i London) var en engelsk skuespiller.

Donath vant Oscar for beste mannlige hovedrolle for rollen som Mr. Chips i filmen *[[Adjø, Mr. Chips (1939)|Adjø Mr. Chips]]* (1939). Han har fått en stjerne på Hollywood Walk of Fame.

## Oppvekst
Robert Donats far var polsk innvandrer, mens moren var engelsk. Donat stammet mye, og da han var elleve år gammel, begynte han med språkopplæring. Dette resulterte i en usedvanlig myk og vakker stemme, som skal ha sørget for at han ble en populær skuespiller.

## Karriere

Donat debutere på scenen som 16-åring, og han deltok i en rekke Shakespeare-oppsetninger og andre klassiske skuespiller i provinsteatre før debuten i London i 1930. Donat fikk raskt oppmerksomheten til ulike castingansvarlige, og filmdebuten kom i 1933 med *[[Henrik VIII privat]]* av Alexander Korda.

Etter en kort Hollywood-karriere, dro han tilbake til England og spilte i Alfred Hitchcocks *[[Mannen som visste alt]]*. Han fortsatte arbeidet med britiske filmproduksjoner i 1930-årene. I 1939 vant han Oscar for beste mannlige hovedrolle for rollen som Mr. Chips i *[[Adjø, Mr. Chips (1939)|Adjø Mr. Chips]]*, hvor han spilte et aldersspenn på 25-83 år. Donats karakter i filmen ble kåret til filmhistoriens 41. beste heltefigur av det amerikanske filminstituttet.

Filmkarrieren tok etter hvert slutt etter en livslang kamp mot astma og dårlig selvfølelse. Han takket nei til stadig flere filmroller. Under innspillingen av hans siste film *[[Vertshuset "Den sjette lykke"]]*, var han alvorlig syk og fullførte innspillingen ved hjelp av oksygentanker. Donats siste filmreplikk var: «*We shall not see each other again, I think. Farewell.*» Han døde 53 år gammel.

## Filmografi (utvalg)
* 1933 – *[[Henrik VIII privat]]*
* 1934 – *[[Greven av Monte Cristo (film)|Greven av Monte Cristo]]*
* 1935 – *[[Spøkelset flytter med]]*
* 1935 – *[[Mannen som visste alt]]*
* 1937 – *[[En ridder uten rustning]]*
* 1939 – *[[Adjø, Mr. Chips (1939)|Adjø, Mr. Chips]]*
* 1942 – *[[William Pitt d.y. (film)|William Pitt d.y.]]*
* 1945 – *[[Perfect Strangers]]*
* 1947 – *[[Captain Boycott]]*
* 1951 – *[[Filmen om filmen]]*
* 1958 – *[[Vertshuset "Den sjette lykke"]]*

## Referanser


## Eksterne lenker
*
Viljandi

**Viljandi** (historisk tysk navn: *Fellin*) er en by og kommune i Viljandi fylke i det sørlige Estland. Det er landets sjette største by med drøyt 20&nbsp;000 innbyggere. Den ligger 161 km fra Tallinn, 81 km fra Tartu og 97 km fra  Pärnu. 

I Viljandi ligger Viljandi kloster fra 1466, som er et tidligere fransiskansk munkekloster.

I 1208 deltok danske korsfarere angivelig i et felttog mot Fellin, der Dannebrog skal ha falt ned fra himmelen.


Viljandi ordulinnuse varemed.jpg|
Viljandi Jaani kirik1.jpg|
Viljandi Pauluse kirik 31-08-2012.jpg|
Viljandi mõisa peahoone.jpg|
Elamu Viljandis Tallinna 16.jpg|
Elamu Viljandis Pikk 4.jpg|


## Referanser


## Eksterne lenker
*
Klooga

**Klooga** er en by i det nordlige Estland, helt vest i Keila kommune i fylket Harju. Klooga ligger midt mellom de større byene Paldiski ved havet i vest, og Keila i øst - med stasjon på Paldiski-Tallinn-jernbanen (den vestligste del av den baltiske jernbane).

Byen hadde 8.000 innbyggere i 2004. Under andre verdenskrig var det en konsentrasjonsleir i utkanten av byen, opprettet av det nasjonalsosialistiske Tyskland i september 1943.

Like vest for denne byen ligger landsbyen Põllküla med Harju-Madise-kirka med elementer fra 1200-tallet. Her ute helt i vest ligger også Ämari flybase som ble anlagt sammen med et gravfelt for flyvåpenet i sovjettiden, men som nå tjener som militær flybase for Estland og NATO.

## Referanser


## Eksterne lenker
*
Aegviidu

**Aegviidu** er et tettsted i det nordlige Estland, i Harju fylke. Tettstedet har et areal på 11,97 km² og 1. januar 2008 hadde det 881 innbyggere.  Den er en del av Anija kommune, som dens innbyggere også får sine kommunale tjenester fra.

Aegviidu betjenes av den baltiske jernbane.

## Referanser


## Eksterne lenker
*
Hanna

**Hanna** og **Hannah** er kvinnenavn med opprinnelse i det hebraiske navnet *Channah* eller som en kortform av *[[Johanna]]*. *Hanna* er vanlig i mange europeiske land og er et svært vanlig navn på Færøyene, mens *Hannah* er vanlig i mange engelsktalende land og er svært vanlig i Australia. I Bibelen er Hanna mor til Samuel, og kjent for sin bønn og sitt løfte.

## Etymologi
*Hanna* har flere opprinnelser. Det er:
# en latinsk form av det hebraiske navnet *Channah* (hebraisk: חַנָּה), som betyr «barmhjertighet», «favør» eller «ynde».
# en korform av *[[Johanna]]*, en latinsk form av greske *Ioanna* (gresk: Ιωαννα), som var en feminin form av mannsnavnet *Ioannes*. Dette var igjen en sammentrekt form av det hebraiske navnet Yochanan (hebraisk: יוֹחָנָן), som betyr «Gud er nådig».
# en feminin form av *[[Hans]]*, en kortform av *[[Johannes]]*, som har samme opprinnelse som over.

Formen *Hannah* har også opprinnelse i det hebraiske navnet *Channah*. Navnet *Hannah* er et palindrom.

*Hana* er en tsjekkisk, slovakisk og kroatisk form av navnet. *Hana* har også andre opprinnelser. Det er et arabisk navn som betyr «lykke» og et japansk navn som betyr «blomst».

*Hanne* er en nordisk variant av *Hanna*.

## Utbredelse
*Hanna* er nevnt i 11 vers i Bibelen, og er dermed blant de hundre oftest nevnte kvinnenavnene i Bibelen.

*Hannah* var et populært navn i England på 1700- og 1800-tallet og igjen på slutten av 1900-tallet.

*Hannah* har var et populært navn i USA på 1800-tallet og igjen fra slutten av 1900-tallet.

*Hanna* er kjent brukt første gang i Norge 1705, og var vanlig fra midten av 1800-tallet, med hovedvekt i Nord-Norge og Rogaland, og hadde en popularitetstopp med 1,4 % i 1882. Navnet holdt seg populært fram til 1930-årene og ble igjen vanlig fra 1980-årene. Formen *Hannah* var vanlig i Norge fra 1990-årene og hadde en popularitetstopp med 0,7 % i 2005.

*Hanna* er kjent brukt første gang i Sverige i 1583. *Hannah* har vært et populært navn på jentebarn i Sverige siden 1980.

*Hanna* er i dag et svært vanlig navn på Færøyene, mens *Hana* er svært vanlig i Tsjekkia, *Hannah* er svært vanlig i Australia og *Hanne* er svært vanlig i Danmark.

|}

## Kjente personer med navnet
* Hanna Winsnes – Norsk forfatter
* Hanna Kvanmo – Norsk politiker
* Hannah Ryggen (1894–1970), svensknorsk vevkunstner
* Hanna Schygulla – Tysk skuespillerinne

## Annen bruk av navnet
I det gamle testamentet er Hanna navnet på Samuels mor, som var barnløs lenge. I islam er Hanna kjent som mor til Maryam og mormor til profeten Isa. Dette tilsvarer i kristendommen, Anna, Maria og Jesus.

Annen bruk av navnet er:
* Hannah Montana, amerikansk TV-serie
* Hanna Instruments, produsent av laboratorieutstyr

## Navnedag
*Hanna* har navnedag i flere land, oftest 5. januar. Den norske navnedagen er .

*Hannah* har navnedag i flere land, oftest 26. juli, men har ikke noen norsk navnedag.

*Hana* har slovakisk navnedag 26. juli og tsjekkisk navnedag 15. august. *Hanne* har norsk navnedag 5. januar og finsk navnedag 21. juli.

## Referanser


## Eksterne lenker
* Norske navn 
* Statistisk Sentrabyrå navnestatistikk
*
Svarthyll

**Svarthyll** (*Sambucus nigra*) er et lite, løvfellende tre eller en stor busk. Den har først grønn og flat bark, med grove porer. Senere blir den lysegrå, men fortsatt med korkporer. Gammel bark er grå og furete. Knoppene er fiolette. Bladene har ovale småblader med saktakket rand. Oversiden er mørkegrønn, mens undersiden er lysegrønn. Svarthyll blomstrer i juni/juli, og blomstene sitter samlet i flate halvskjermer. Blomstene er små og fløtehvite. Lukten er søt og krydret. Fruktene er stor steinfrukter («bær»). 

## Ikke-synlige trekk

Svarthyllen er hurtigvoksende. Den tåler skygge, frost, salt og en del vind. Rotnettet består av tykke, kun svakt forgrenede, vidt utbredte røtter. De gjenkjennes lett på lukten. Grenene har tykk, hvit marg, som på gamle grener svinner bort og etterlater et hulrom. Blader og bark inneholder bitterstoffer, men ikke i så høy konsentrasjon som hos den nært beslektede rødhyllen. Hele busken, bortsett fra blomstene og de modne fruktene, er derfor giftig. 

## Størrelse
6 × 5 m (50 × 40 cm/år).

## Bruk
Hyllen gror best i frodig, eventuelt litt fuktig jord, men kan også dyrkes i kalkholdig sandjord. Den tåler beskjæring godt. Den egner seg både til den indre delen av skogbryn, og til lebeplantninger. Det er viktig at man planter riktig sort svarthyll, da de fleste selvsådde svarthyllplanter ikke er hardføre. De modne fruktene er ettertraktet blant fugler.

Hyll er en gammel legeplante. Avkok av blomstene skulle virke feberstillende og svettedrivende, og bærene hjelpe mot forkjølelse og influensa. Blomstene brukes til hyllblomstdrikk, og kan også spises, for eksempel dyppet i tynn deig, frityrstekt og drysset med sukker. Bærene brukes til saft og suppe. Bærene har høyt innhold av A- og C-vitamin.

I gamle dager het det seg at gudinnen Frøya bodde i hyllen, og luket man vekk hyllen ved huset sitt uten å plante en ny, var det fare for ulykke.

Deler av planten kan gi forgiftninger, slik som barken og de grønne fruktene. De modne fruktene er spiselige, men det anbefales å varmebehandle saften av dem likevel.

## Referanser


## Eksterne lenker
* 

* NIFAB – Nasjonalt informasjonssenter for alternativ behandling (UiT)
Korsvoll (Oslo)

**Korsvoll** er et boligstrøk i Oslo, med villa- og rekkehusbebyggelse. 

## Beliggenhet
Det grenser til Kringsjå i nordvest, Nordmarka i nord, Brekke i øst, Nydalen i sørøst, Tåsen i sør, og Nordberg i vest.

Grunnet nærhet til Nordmarka er Korsvoll et populært strøk for barnefamilier. Korsvoll barneskole ligger faktisk på Nordberg, men rett ved Korsvoll. De fleste som går på Korsvoll barneskole begynner på Nordberg og Engebråten ungdomsskole. 

## Idrettslaget

Korsvoll har et aktivt idrettsmiljø med fotball som den største aktiviteten. 6.september 2003 var det offisiell åpning av kunstgressbanen på Korsvoll. Høsten 2020 startet bygging av Korsvollhallen, som ble ferdigstilt høsten 2022. Korsvollhallen erstatter tidligere Korsvollhuset. Bygget er over tre plan med et totalt bruksareal på 3952 m². Flerbrukshallen har en spilleflate med standard størrelse (45 x 25 m) samt 200 publikumsplasser. 

## Eksterne lenker
* Korsvoll skole (1.&ndash;7. klasse)
* Historisk turtips på Korsvoll
VM i innebandy for menn 2006

Verdensmesterskapet i innebandy for menn i 2006 ble arrangert i Sverige, 21 til 28. mai. 10 lag deltok i A-VM. Det var sjette gang som verdensmesterskapet ble arrangert og Sverige ble verdensmester for sjette gang.

## Gruppe A

### Tabell gruppe A

*Sverige og Sveits til semifinal
*Danmark til spill om 5.-plass
*Norge til spill om 7.-plass

## Gruppe B

 
### Tabell

*Finland og Tsjekkia til semifinal
*Latvia til kamp om 5.-plass
*Italia til kamp om 7.-plass
*Russland til kamp om 9.-plass

## Plasseringskamper
### Kamp om 5 - 10.-plass
 

## Semifinaler

## Bronsefinale

## Finale

## Plasseringer

## Kilder
* MEN´S WFC 2006  floorball.org, besøkt 7. august 2018
VM i innebandy for menn 1996

**Innebandy-VM 1996 for menn** var det første verdensmesterskapet i innebandy, og ble avviklet i Sverige hvor 12 lag deltok.

## Gruppe A

## Gruppe B

## Plasseringskamper

## Semifinaler

## Bronsefinale

## Finale

### Plasseringer

## Kilder
* 1st Men´s World Championships floorball.org, besøkt 7. august 2018
John F. Kennedy Space Center

**John F. Kennedy Space Center** (**KSC**) er et amerikansk romfartsanlegg tilhørende National Aeronautics and Space Administration (NASA) på Merritt Island i Florida. Det var herfra Apollo 11 ble skutt opp 16. juli 1969. Anlegget har to oppskytingsramper (39A og 39B) som har vært brukt både i Apollo-programmet, romfergeprogrammet og i Artemis-programmet. Oppskytingskomplekset er en integrert del av Exploration Ground Systems som er en komponent av NASAs måne-program Artemis. 

Anlegget har et areal på 567&nbsp;km² og sysselsetter rundt 17&nbsp;000 mennesker. Da store deler av området er avstengt for allmennheten er det en plass der mange ulike ville dyr, blant annet alligatorer får leve i fred. En liten del av området er tilgjengelig for besøkende. Der er det utstillinger, IMAX-kino, restauranter og lignende.

## Infrastruktur
På området står den 160 meter høye monteringsbygningen (VAB - Vehicle Assembly Building) der bæreraketter og romfartøyer blir sammenmontert og klargjort til oppskyting. Monteringsbygningen er siden 1999 oppført på National Register of Historic Places (som noenlunde tilsvarer verneverdig status i Norge).  Kennedy Space Center har mobile oppskytingsplattformer som blir fraktet av store spesialkjøretøyer som beveger seg på larveføtter langs preparerte veier til oppskytingsrampene. I tillegg finnes det jernbanespor inne på romsenterets område som har forbindelse til USAs sivile jernbanenett (for leveranser av utstyr, komponeneter og drivstoff). For eksempel ble segmentene til faststoff-rakettene til Artemis-programmet produsert av eksterne leverandører, og de ble levert via NASAs jernbane.

## Bildegalleri

STS-1 rolls out to LC-39A.jpg|Romfergen Columbia på vei til oppskytingsrampe 39A for STS-1
Crawler-Transporter.jpg|Ett av de to kjøretøyene som frakter de mobile oppskytingsrampene
Artemis I - First Joint Launch Countdown Simulation (cropped).jpg|Oppskytings-kontrollsenteret
Shuttle Landing Facility.jpg|Landingsbanen for romfergene
VAB with Falcon Heavy taking off in the background 03.jpg|Monteringsbygningen VAB under oppskyting av SpaceX' Falcon Heavy i bakgrunnen (2018)


## Se også
* NASA Railroad

## Referanser


## Eksterne lenker
* 
* CCAFS Space and Missile Museum
* besøkssenter
Robert Maynard

**Robert Maynard** var en løytnant i den britiske Royal Navy. Han er mest kjent for å ha bekjempet piraten Edward Teach i 1718. Teach ble kjent under navnet Blackbeard (svartskjegg).
Spaghettiwestern

**Spaghettiwestern** eller **spagettiwestern** er en betegnelse på westernfilmer – det vil si filmer med miljøer og historier fra det amerikanske cowboy- og nybyggermiljøet på 1800-tallet — som ble produsert i Europa på 1960- og 1970-tallet, først og fremst i Spania og Italia. En rekke av filmene var brutale og nihilistiske og fikk derfor problemer med filmsensuren i mange land.

Typiske eksempler på spaghettiwestern er *Django* (1966), *Sartana* (1968), *Sabata* (1969), *[[For en neve dollars]]* (1964) og den kanskje mest kjente av dem alle: *[[Den gode, den onde og den grusomme]]* (1966) av Sergio Leone. Skuespillere som ofte forbindes med denne type filmer, er Clint Eastwood, Franco Nero og Lee Van Cleef.

## Liste over spaghettiwesternfilmer
Blant annet disse filmene regnes til denne genren:
**[[For en neve dollars]]* (1964)
**[[For en neve dollar mer]]* (1965)
**[[Den gode, den onde og den grusomme]]* (1966)
**[[Django – hevneren]]* (1966)
**[[Mannen med de sorte støvler]]* (1967)
***' (1967)
*''[[Gringo Desperados]]'' (1967)
*''[[Ess på topp]]'' (1968)
*''Profesjonell pistolero'' (1968)
***' (1968)
**[[Døden rider hest]]* (1968)
***' (1968)
***' (1969)
**[[Ondt blod i Vesten]]* (1969)
**[[Oppgjør i Texas]]* (1969)
**[[Bare i svart]]* (1969)
***' (1970)
***' (1970)
**[[Dukk, din tosk]]* (1971)
**[[Trinity – djevelens høyre hånd]]* (1971)
***' (1972)
*''[[Trinity slår til igjen]]'' (1972)
*''[[Mitt navn er Nobody]]'' (1974)
***' (1975)
***' (1976)
***' (1978)
*** (2002)

## Viktige regissører
*Enzo G. Castellari
*Sergio Corbucci
*Sergio Leone
*Sergio Sollima
*Tonino Valerii

## Skuespillere
*Mario Brega
*Charles Bronson
*Claudia Cardinale
*Lee Van Cleef
*Clint Eastwood
*Henry Fonda
*Sancho Gracia
*Richard Harrison
*Terence Hill
*Klaus Kinski
*Guy Madison
*Tomas Milian
*Gordon Mitchell
*Franco Nero
*Jack Palance
*Fernando Sancho
*Bud Spencer
*Gian Maria Volonté
*Eli Wallach
*Frank Wolff

## Referanser


## Se også
* Westernfilm

## Kilder
* Weisser, Thomas: *Spaghetti Westerns: the Good, the Bad and the Violent – 558 Eurowesterns and Their Personnel, 1961-1977.* Jefferson, N.C., McFarland, 1992.

## Eksterne lenker
* Database for  spaghettiwesterns
* 10,000 Ways to Die Bok om spaghettiwesterns fra 1963 – 1973, utgitt under en Creative Commons lisens.
Kleiva

**Kleiva** finnes flere steder i Norge:

* Bratsbergkleiva i Skien, normalt forkortet *Kleiva*
* Kleiva (Oslo), en vei i Oslo
* Olavskleiva, en vei i Stavanger
* Kleiva (Bodø), et strøk i Bodø
* Kleiva (Fauske)
* Kleiva (Rjukan), en gate i bydelen Dale Bakhus på Rjukan
* Kleiva (Sortland), hvor Kleiva landbruksskole ligger.
Kjetil Siem

**Kjetil Person Siem** (født 1960) er en norsk fotballeder, journalist og forfatter. Fra høsten 2023 er han engasjert som styreleder i Vålerenga Fotball.

Han var direktør i FIFA fra juli 2016 til utgangen av 2019, og har tidligere vært generalsekretær i Norges Fotballforbund, direktør i Vålerenga Fotball, reporter og leder for mesterskap i TV 2, journalist i *[[Aftenposten]]*, direktør i  Norsk Toppfotball, CEO (adm dir) for Premier Soccer League (PSL) i Sør-Afrika og sportsdirektør i TVNorge/MAX.

## Biografi
Kjetil Siem kommer opprinnelig fra Gjerdsetbygda i Romsdalen, der han vokste opp som en av fem brødre på et lite gårdsbruk hvor sauehold og skogsdrift var de viktigste inntektskildene. Hans eldste bror Stein tok over gårdsbruket som senere ga den videre til sin datter. Han har utdanning som allmennlærer fra Sagene lærerhøgskole i 1984 og seinere som pedagog med spesialområde innen dukketeater.  

I 1997 grunnla han sitt eget internett-selskap Sportsprofiler (senere kalt Icons), som drev hjemmesider på internett for fotballspillere i Norge, England og Tyskland. Selskapet hadde i år 2000 kontrakt med over 80 prosent av de Premier League-spillerne som hadde egen hjemmeside. Foretaket Sportsprofiler skal ha vært det første selskapet i verden som startet denne formen for forretningsvirksomhet. 

Da Siem var administrerende direktør i VIF tok klubben sølv i 2004 og gull i 2005, og leverte begge sesongene overskudd i regnskapene. Siem var den lengstsittende direktøren i VIF Fotballs historie da han sluttet.

Siem tiltrådte stillingen som CEO (adm dir) for Premier Soccer League (PSL) i Sør-Afrika 1. august 2007, og kontrakten sluttet etter fotball-VM i Sør-Afrika i 2010. Men kontrakten hans ble forlenget med ett år, som gjorde oppholdet i Sør-Afrika til nøyaktig 4 år. Han kom fra stillingen direktør i NTF, Norsk Toppfotball. 

I Sør-Afrika gjorde Siem som leder ligaen finansielt sterkt gjennom en TV-avtale med Super Sport, som han var sentral i opprettelsen av. Avtalen innbringer sammen med andre kommersielle avtaler PSL nesten 600 mill. pr annum. Styreleder i 2010 og PSL, Irwin Khoza uttalte til VG at etter at Siem tok over PSL hadde ligaen tatt fullstendig kontroll over eget innhold.

I 1994 startet han et prosjekt kalt Soccer Against Crime i Western Cape, som er provinsen rundt Cape Town. Dette prosjektet skulle hjelpe barn og ungdom til fotballtrening og aktivitet som alternativ til den kriminelle løpebane. 

Siem har skrevet flere bøker, deriblant biografien om Ole Gunnar Solskjær, og boken *Proff i England*, en bok om de norske fotballproffene i England. I 2008 utkom hans debutroman *Begynner på P*, en barne- ungdomsbok som tar for seg 12-åringen Simens møte med ulike tabubelagte temaer og dagligdagse utfordringer. Boken fikk terningkast fire i Romsdals Budstikke.

Han var idemaker til Norsk Fjellfestival, som siden 1999 har blitt arrangert i Rauma kommune hvert år. 

Fra 2012 til 2016 var han generalsekretær i Norges Fotballforbund.

Siem var direktør i FIFA fra juli 2016 til utgangen av 2019.

## Referanser


## Eksterne lenker
*
Gullbotn

**Gullbotn** er navnet på overgangen som ligger på nordøstsiden av Gullfjellet ved innsjøen Øyjordsvatnet/Langavatnet, og er høyest på en kort strekning på ca. 7 km fra *Trengereid* ved *Trengereidfjorden* i Samnanger til *[[Trengereid]]* ved *[[Sørfjorden (Osterøy)|Sørfjorden]]* som er det eneste som binder Bergenshalvøya og Bergen til fastlandet. 

Kommunegrensen mellom Samnanger og Bergen går midt over Gullbotn.

I nordenden av Øyjordsvatnet/Langavatnet ligger det som tidligere var Gullbotn Turistheim. Gullbotn er også et hytteområde.

## Turmål
På Gullbotn er det en lysløype på ca. 5 km, men og med mulighet for kortere runde rundt vannene. Tidligere et populært utfartsområde for skigåere fra Bergen. 

Gullfjellstoppen nås via varderekken ovenfor lysløypen, til fots om sommeren og på ski om vinteren.

Trengereidhotten nås via samme oppstigning, men man tar nordover en sti på øvre Gullbotn.

Parkering ved lysløypen.

### Se også
*Byfjellene i Bergen.

## Referanser



## Eksterne lenker
* Gullbotn friluftsområde
PopHeart

***PopHeart*** er en EP utgitt under U2s PopMart-turné i 1997. Det er en liveinnspilling fra Edmonton i Canada og Rotterdam i Nederland.

## Sporliste

# «Please»
# «Where the Streets Have No Name»
# «With or Without You»
# «Staring at the Sun»

## Kilder
* 

## Eksterne lenker
*
Blood Simple

***Blood Simple*** er en kriminalfilm og film noir skrevet, regissert og produsert av Joel og Ethan Coen. Dette var deres spillefilmdebut. 

Det amerikanske filminstituttet (AFI) har kåret filmen til tidenes 98. beste spenningsfilm fra USA.

## Handling
Abby (Frances McDormand) og Ray (John Getz) er i et forhold. Abbys ektemann Marty (Dan Hedaya) hyrer inn en privatetterforsker (M. Emmet Walsh) for å drepe dem. Privatetterforskeren skyter i stedet Marty for at Abby skal få skylden. Ray oppdager liket og kvitter seg med det, fordi han tror Abby drepte mannen sin. Privatetterforskeren tror han er i ferd med å bli avslørt og skyter Ray, men blir selv skutt av Abby, som tror det er mannen hennes.

## Medvirkende
* John Getz som Ray
* Frances McDormand som Abby
* Dan Hedaya som Julian Marty
* M. Emmet Walsh som privatdetektiv
* Samm-Art Williams som Meurice
* Deborah Neumann som Debra
* Rev. William Preston Robertson som radiofyr

## Referanser


## Eksterne lenker
*
Øyvind Alapnes

**Øyvind Alapnes** (født 1976) er daglig leder i Tromsø Idrettslag.

Han var tidligere hoveddommer i den norske Eliteserien, da med klubbtilhørighet i Finnsnes IL. Han har hatt flere lederstillinger i Nordic Choice Hotels. I februar 2021 ble han daglig leder i eliteserieklubben Tromsø Idrettslag.

I juli 2005 hadde han sin første internasjonale dommeroppgave på seniornivå, da han var fjerdedommer i en europacupkamp i Georgia, mellom hjemmelaget FC Torpedo Kutaisi og belarusiske FC BATE Borisov.

Frem til februar 2018 var han styreleder i Troms Fotballkrets og medlem av breddekomiteen til Norges Fotballforbund, og ble deretter medlem av breddeutvalget i samme forbund.

## Referanser
TPC at Southwind

**TPC at Southwind** er en privat golfbane i Memphis i Tennessee, grunnlagt i mars 1988 som del av nettverket Tournament Players Club.

Mesterskapsbanen med par&nbsp;71 ble tegnet av Ron Prichard med Hubert Green og Fuzzy Zoeller som PGA TOUR-konsulenter. Banen har vært arena for FedEx St. Jude Classic på PGA-touren siden 1989. Under turneringen i 1993 satte Jay Delsing ny banerekord med 61 slag. Rekorden ble tangert i 2001 av Bob Estes.

Banen er svært variert, og vannhindre spiller en viktig rolle. Hull&nbsp;14 (231 yards) rangeres som et av de vanskeligste par&nbsp;3-hullene på PGA-touren hvert år. Hullet krever et utslag med lang jernkølle eller wood til en smal green beskyttet av vann langs hele høyre side. Greenen er svært ondulert. Hull&nbsp;18 sørger for en spektakulær avslutning på runden: utslaget må spilles langs et vannhinder som beskytter venstresiden av fairwayen. Dette vannhinderet fortsetter deretter til venstre for greenen og tvinger spilleren til å tenke to ganger før hen sikter innslaget direkte mot flagget.

## Eksterne lenker
* 
* Profil på TPC
Liste over episoder av Monty Python’s Flying Circus

***[[Monty Python's Flying Circus]]*** er en humorserie med Monty Python-komikerne som ble sendt på BBC i perioden &ndash;. Det ble i alt laget 45 episoder, alle på ca. en halv time, og de har nesten alle en &ndash; mer eller mindre &ndash; saklig tittel.

## Sesong 1
Vist på BBC i perioden 5. oktober 1969 &ndash; 11. januar .

#*Whither Canada?*
#*Sex and Violence*
#*How to recognize different types of tree from quite a long way away*
#*Owl-stretching time*
#*Man's crisis of identity in the latter half of the twentieth century*
#*The BBC Entry to the Zinc Stoat of Budapest*
#*You're no funny anymore*
#*Full frontal nudity*
#*The Ant, An Introduction*
#(Uten tittel)
#*The Royal Philharmonic Orchestra Goes To The Bathroom*
#*The Naked Ant*
#*Intermission*

## Sesong 2
Vist på BBC i perioden 15. september 1970 &ndash; 22. desember 1970.

#*Dinsdale*
#*The Spanish Inquisition*
#*Show 5*
#*The Buzz Aldrin Show*
#*Live from the Grill-o-Mat snack bar*
#*School Prizes*
#*The Attila the Hun Show*
#*Archeology Today*
#*How to recognize different parts of the body*
#*Scott of the Antarctic*
#*How not to be seen*
#*Spam*
#*Royal Episode 13*

## Sesong 3
Vist på BBC i perioden 19. oktober  &ndash; 18. januar .

#*Whicker's World*
#*Mr. & Mrs. Brian Norris' Ford Popular*
#*The Money Programme*
#*Blood, Devastation, Death, War and Horror*
#*The All-England Summarize Proust Competition*
#*The War against Pornography*
#*Salad Days*
#*The cycling tour*
#*The Nude Man*
#*E. Henry Tripshaw's disease*
#*Dennis Moore*
#*A Book at Bedtime*
#*Grandstand*

## Sesong 4
Vist på BBC i perioden 31. oktober 1974 &ndash; 5. desember 1974.

#*The golden age of ballooning*
#*Michael Ellis*
#*Light entertainment war*
#*Hamlet*
#*Mr. Neutron*
#*Pary Political Broadcast*
Nesbakken (Jevnaker)

**Nesbakken** er et tettsted og administrasjonssenteret i Jevnaker kommune i Akershus fylke. Tettstedet har  innbyggere per 1. januar , og ligger øst for utløpet av Randselva, sør i Randsfjorden, 67 kilometer nordvest for Oslo og ca. 12 kilometer nordøst for Hønefoss. Jevnaker har jernbanestasjon langs Roa–Hønefosslinjen.

## Stedet
Jevnaker har to tettsteder. Nesbakken ligger fysisk i sørenden av Randsfjorden, på østsiden av utløpet til Randselva. Det andre er Toso.

Kommunen er mest kjent for sine glassverk, Hadeland Glassverk fra 1762 og Randsfjord Glassverk, som nå er nedlagt. Hadeland Glassverk, som ligger midt i mellom Nesbakken og Toso, er Norges tredje mest besøkte turistattraksjon. Glassverket produserer fortsatt krystallglass, men driver også med andre aktiviteter, som lysestøperi, aktiviteter for barn, restaurant, utsalg m.m. Randsfjord Glassverk lå nord i Toso, et lite stykke ovenfor jernbanestasjoen.

Det er stor satsing på turisme ved sørenden av Randsfjorden med to nye campingplasser under opparbeiding i tillegg til en allerede bestående i Sløvika, ca. 10&nbsp;km nord for sentrum. På Jevnaker finnes to hoteller: Torbjørnrud, kjent for sine regjeringskonferanser, og  Halvorsbøle. Et tredje hotell, «Randsvangen», er fra 2013 langtidsutleid til rehabiliteringsinstitusjonen Vangseter.

## Referanser
Bjoneroa

**Bjoneroa** er ei bygd på vestsiden av Randsfjorden i Gran kommune i Innlandet fylke. Betegnelsen *Bjoneroa* gjelder for hele området i Gran kommune som ligger vest for Randsfjorden. Tettbebyggelsen *Bjoneroa* ligger der Bjonevassdraget renner ut i Randsfjorden, nær grensen til Søndre Land kommune og har rundt 400 innbyggere inklusive omlandet.

Sentrum ligger hvor riksvei 245 møter fylkesvegen over til Ådal. Her ligger Sørum kirke, Bjoneroa skole, kulturbygg, bensinstasjon, brannstasjon og eldresenter. I kulturbygget er det tilgang til svømmebasseng.

## Næringsliv
Bjoneroa har tradisjoner med landbruk og skogbruk, men nå er størsteparten av innbyggerne pendlere til nabokommunene Jevnaker og Ringerike eller med Norges eneste helårlige innlandsferje i drift over Randsfjorden mellom Tangen og Horn med forbindelse til Brandbu, Jaren og Gran. Disse næringsveiene sysselsetter bare en liten del av befolkningen. I tillegg er de som enda jobber innad i bygda, sysselsatt innen offentlig sektor på skole og sykehjem.

## Geografi
Landskapet består hovedsakelig av bratte og skogkledde åser. Disse flater ut til et platå på ca. 400 moh. Her finnes et større antall innsjøer som utgjør området Fjorda. Befolkningen bor hovedsakelig langs Randsfjorden hvor de beste mulighetene for landbruk er, men noen driver også landbruk/skogbruk oppe på Bjonskogen/Fjorda.

## Eksterne lenker
* bjoneroa.no
Drew Carey

**Drew Allison Carey** (født 23. mai 1958 i Cleveland i Ohio) er en amerikansk skuespiller, komiker og programleder.

## Liv og virke
Carey jobbet som stand-up-komiker i 1991 da han opptrådte på *[[The Tonight Show starring Johnny Carson]]*. Hans opptreden den kvelden imponerte Carson personlig. Carey påstår han overdro kredittkortet sitt den påfølgende dagen da han returnerte oppringninger fra interesserte agenter, og han har kreditert Carson for at han i det hele tatt har en karriere. Etter dette opptrådte han i en rekke biroller i TV-serier, noen av dem sammen med Kathy Kinney, og det var i disse seriene han utviklet en figur som var en uheldig ungkar fra middelklassen.

I 1995 begynte ABC å vise *[[The Drew Carey Show]]*, en situasjonskomedie med Carey og Kinney i hovedrollene som figurene de hadde spilt tidligere. Carey spilte personalansvarlig i en dagligvarebutikk i Cleveland, Ohio. I samme periode var Carey også vert for den amerikanske versjonen av *[[Whose Line Is It Anyway?]]* sammen med deltakerne Ryan Stiles og Colin Mochrie fra samme serie. *Whose Line Is It Anyway?* var også inspirasjonskilden for Drew Carey's Green Screen Show, som premierte i 2004 på WB Television Network med Carey som delaktig vert. Der han underholdt mange med fantastiske improvisasjonsevner.

I 1997 publiserte Carey sin selvbiografi, *Dirty Jokes and Beer: Stories of the Unrefined*. I boken delte han minner fra tidlig barndom og fra sin fars død da han var åtte år gammel, og han avslørte at han en gang ble seksuelt misbrukt, hadde vært deprimert, og til og med hadde forsøkt å begå selvmord. Han skrev også om sine år ved Kent State University, og om sin personlige karriere opp til tiden da boken ble lansert.

Drew Carey hadde en liten rolle i filmen *[[Coneheads]]* som drosjepassasjer. Han har også hatt en cameoopptreden i spillet *[[The Sims (videospill)|The Sims]]*, men bare i tilleggspakken *[[The Sims House Party|House Party]]*. Han har uttalt at han er en tilhenger av *The Sims*-serien, og at han spiller det ofte. Han har også spilt i World Poker Tour og har uttalt at han er tilhenger av amerikansk fotball og den skotske fotballklubben Glasgow Rangers. Carey ble i 2004 av Comedy Central rangert på 84.-plass av de 100 største stand-up-komikeren gjennom alle tider og den 21. februar 2003 fikk han også en stjerne på Hollywood Walk of Fame.

23. juli 2007 annonserte han på *[[Late Show with David Letterman]]* at han tok over programmet The Price Is Right på CBS fra Bob Barker som gikk av med pensjon etter å ha ledet programmet fra 1972&ndash;2007.

## Referanser


## Eksterne lenker
* 
* CNN: «Drew Carey leads 'smoke-in' to protest ban» 
* World Poker Tour-profil
* «Stand-Up Guy», intervju med Carey i *Reason magazine* av Nick Gillespie og Steve Kurtz
* Drew Carey The Price Is Right
Leonard Peltier

**Leonard Peltier** (født 12. september 1944) er en nordamerikansk indianeraktivist som ble dømt i 1977 til to sammenhengende livstidsdommer for å ha drept to FBI-agenter. Det har vært sådd tvil om hvorvidt han er skyldig eller ikke, og han blir regnet som en samvittighetsfange av Amnesty International.

## Dommen
Leonard Peltier ble dømt og er for tiden i fengsel for mordet på FBI-agentene Ronald A. Williams, 27, og Jack R. Coler, 28, som begge døde under en skuddveksling på Pine Ridge Reservatet i 1975. Peltier har vært i fengsel siden 1976.

Peltier har mange støttespillere som mener han er uskyldig og at han ble dømt på ulovlig vis, siden de mener at det er ingen som vet hvem som faktisk avfyrte skuddene som drepte de to FBI-agentene.

## Debatt
Leonard Peltier blir av mange betraktet som en politisk fange, og han har mange støttespillere verden over, inkludert Nelson Mandela, Rigoberta Menchu, Amnesty International, FNs Høykommissær for Menneskerettigheter, Tenzin Gyatso (den 14. Dalai Lama) og Europaparlamentet, som alle har bedt om hans løslatelse.

## Referanser


## Eksterne lenker
* No Parole Peltier Association
PDC Tangen

**PDC Tangen as** er et norsk boktrykkeri. Bedriften ble etablert i 1968 under navnet *as Bryne Trykkeri* i Aurskog-Høland kommune i Akershus, men skiftet navn til PDC, en forkortelse for *printing data center*, i 1978. Firmaet har i dag trykkeri i Aurskog og markedsavdeling i Oslo.  PDC Tangen har 105 ansatte og en årsomsetning på 186 millioner kroner.

PDC Tangen tilbyr tjenester innen tilrettelegging av informasjon på nett og papir. De er hovedleverandør av publiseringstjenester til de store norske forlagene, staten og en rekke kjente organisasjoner og bedrifter. De har eget servicekontor i Oslo sentrum og et moderne produksjonsanlegg på Aurskog. 

Firmaet dannet i 2007 – sammen med flere andre firmaer i bransjen – 07 Media AS. Det skiftet samtidig navn til **07 Aurskog**.

## Eksterne lenker
*
Domkirkeodden

**Domkirkeodden** er et sted, naturminne og museum på Hamar og kan vise til:

* Domkirkeodden naturminne er et fredet område
* Domkirkeruinene på Hamar
* Domkirkeodden (museum) – et av museene i Anno museum
Blæretang

**Blæretang** (*Fucus vesiculosus*) er en brunalge som vokser langs hele norskekysten. Den har parvise blærer på hver side av en tydelig midtribbe. Den vokser i strandsonen i saltvann, men tåler godt lavt saltinnhold i vannet. Den er spiselig.
## Beskrivelse
Den er en av fire tangarter som har blærer og har flate grener med tydelig midtribbe og blærer parvis på hver side av midtribben. Blæretang har svært variabel form, og der det er mye bølger, kan den mangle blærer. Formeringsorgan utvikles om våren og sommeren i enden av noen av grenene. De er ovale, oppsvulmet og slimete i moden tilstand.
## Utbredelse
Tangen liker ikke for mye direkte bølger, men med litt beskyttelse fra andre tangarter finnes den også i bølgeeksponerte områder. Blæretang vokser i strandsonen på fjell, steiner og knatter, og blir fra 0,3 til 2m høy. Normalt finnes den mellom spiraltang og sagtang eller grisetang, der den dominerer. I områder med lav saltholdighet kan den dessuten finnes spredt nedenfor fjæresonen under sagtangen.
## Bruk
Den kan spises, men det anbefales et forsiktig inntak på grunn av avførende innholdsstoffer. Den har et variabelt innhold av jod, men kan inneholde opptil 600&nbsp;mg/g. Den kan tørkes og males til mel, og kan benyttes for å tykne supper ved å bruke avkok av den. De runde små blærene kan brukes i salater etter et raskt oppkok, eller sursyltes. Den blir flaskegrønn om den dyppes i varmt vann.

## Referanser


## Litteratur

## Eksterne lenker
*
Radio City Music Hall

**Radio City Music Hall** er et teater i New York. Teatret ligger i Rockefeller Center, i nærheten av Times Square på Manhattan. Radio City åpnet i 1932, og interiøret er utført i glass, aluminium, krom og geometrisk ornamentering i art deco-stil, typisk for tidens arkitektur i New York. Med 5933 sitteplasser var teatret verdens største da det åpnet, og det regnes fremdeles som USAs største innendørs teater.

Bl.a. den årlige MTV Video Music Awards-forestillingen, Tony Awards og Grammy-prisutdelingen holdes i Radio City.

## Eksterne lenker
*